C 78/42
3.5.5.
DA
Den Europæiske Unions Tidende
18.2.2022
På "imiterede" aromaer 1.
Betegnelser for spiritus (både kategorier og geografiske betegnelser) anvendes udelukkende: a. til at beskrive, præsentere eller mærke spiritus, der opfylder kravene i den relevante kategori eller for geografiske betegnelse eller b. i et sammensat udtryk, en hentydning, en ingrediensliste, en blanding eller sammenstikning i overensstemmelse med de relevante bestemmelser. 2.
Undtagelse: Den forskriftsmæssige betegnelse for en spirituskategori (ikke en geografisk betegnelse) er blevet anvendt til at definere: a. en aroma, eller b. en fødevare, bortset fra en drikkevare, der er aromatiseret med denne aroma, selv om disse ikke opfylder bestemmelserne om hentydninger, forudsat at sådanne forskriftsmæssige betegnelser suppleres med "aroma" eller et andet tilsvarende udtryk.
3.5.6.
Hentydninger til geografiske betegnelser Ud over anbefalingen om ikke at anvende "sammenlignelige" ingredienser (bortset fra anden spiritus i overensstemmelse med bestemmelserne om hentydninger) skal en hentydning til en spiritus med geografisk betegnelse også opfylde betingelsen om, at smagen er genkendelig og primært kan tilskrives den geografiske betegnelse.
På grund af sidstnævnte krav er kontrollen særlig møjsommelig, da det i forvejen er temmelig vanskeligt at kontrollere, om fødevarer som f.eks.
kager, chokolade eller yoghurt indeholder ægte whisky eller abrikosbrændevin, men det er endnu vanskeligere at kontrollere analytisk og organoleptisk, hvorvidt whiskyen er Scotch Whisky eller abrikosbrændevinen er Kecskeméti barackpálinka.
Det anbefales at kontrollen koncentreres om den dokumentation, der er adgang til i produktionslokalerne, ved kontrollen på stedet: producenten af fødevarer som f.eks.
kage, chokolade osv. (i ovennævnte eksempler) kan opfordres til at sætte navn på leverandøren af spiritus med geografisk betegnelse og fremlægge kvitteringer og dokumentation.
Der kan også være indgået en særlig aftale med leverandøren om produktets ægthed.
En sådan dokumentation kan være nyttig ved efterprøvningen af ægtheden.
At der ikke foreligger dokumentation vedrørende leverandørerne tyder dog ikke nødvendigvis på svig, men kan være grund til at foretage yderligere undersøgelser.
Hvis efterprøvningen af papirbilag ikke giver tilstrækkelige garantier, og der stadig hersker tvivl, kan der gennemføres analytiske test.
Afhængigt af det enkelte tilfælde kan det være hensigtsmæssigt at anvende en isotop-massespektroskopi-analyse og anvende isotopdatabaser som reference.
#40 — Eksempler:
På det seminar om kontrol, som GD AGRI afholdt i 2018, blev der fremlagt et eksempel på, hvordan det kontrolleres, om vodka er produceret i Polen eller Sverige, ved hjælp af isotopværdier for det anvendte vand, da disse værdier er forskellige i det nordlige område.
Hvad angår "Kecskeméti barackpálinka", anvendes der abrikoser, som kan give et specifikt mønster, der kan spores ved gennemførelsen af isotopanalysen.
Sådanne analyser kan naturligvis forekomme komplekse, men de er kun én mulig metode til at identificere produkter og foreskrives ikke systematisk.
Det er op til den kompetente myndighed at bestemme, hvilket instrument, der er det bedst egnede.